जोगियें दियां कुड़ियां जोगी दै ब्याह् दे न। मोह्‌रु गी केसरो गित्तै ठकाना तुप्पना मुश्लक होई गेआ। अपनी हद्दा दै कन्नै गै गंगू जोगी दा जागत था, पर सारी उमर मोह्‌रु ते गंगू इक दुए पर बार करदे रेह्, हुन किस मुंहै गंगू कन्नै गड़माई दी गल्ल करै। फी बी दे राहें गल्ल होई ते कड़माई गेई गंगू दा कलेजा गज-भर बधी गेआ। जिसनै अज्जै तगर कदें अपने कसबै बिच जित्त नेईं ही दिक्खी पुत्तरै करियै उसने सदा गित्तै मोह्‌रु दी मुण्डी नीमीं करी लेई।